لي ثلاث ايام ما جاني خبر
وا عنا قلب المولع وا عناه
كني يوم الناس للعاشق شهر
لا سلام ولا كتاب ولا وصاة
اتصبر يا معين اللي صبر
واتحرى غاية القلب ومناه
في جميع الناس ملكت النظر
ما نسا حبي وقلبي ما نساه
التمني والتوجد والسهر
ظرني والقلب جاه اللي كفاه
هل دمعي فوق خدي وانتثر
قلبي المجروح وين القى دواه
الهوى يا اهل الهوى كله خطر
خلو هالمشتاق يشبع من هواه
من بحر جدة الى شرقي قطر
في الحاظر والبدو ما نلقى حلاه
شوفة المحبوب والروظ الخظر
تنعش القلب المشكى وتغذاه
مستحيل انساه لو غاب او حظر
ما يحب القلب محبوب سواه
قصيده رائعه شدي بها فنان العرب محمد عبده منذوا زمن قديم
وراقت لي ونقلتها لكم